ابن سودون

نور الدين أبو الحسن على ابن سودون العلائى البشبغاوى المصرى ( القاهرة، 1407 - دمشق، 1463م )، شاعر و كاتب مصرى مملوكى ساخر برع فى الكتابه باللغه المصرية و العربية. يعتبر من أحسن الكتاب الساخرين اللى  ظهروا فى تاريخ مصر. ولد ابن سودون فى القاهره سنه 1407 و درس على مشايخ و كتاب عصره فكانت ثقافته متنوعه و متفوقه فى كل فنون القول. اشتغل إمام فى جامع و شارك فى معارك عسكريه لكن اتجه لكتابه القصص و الأشعار و الأغانى المضحكة. سافر من مصر لدمشق و اشتغل مخايلى لفن خيال الضل ، اللى برع فيه قبله بسنين " ابن دانيال " ، و مات هناك.

توضح كتابات ابن سودون بالمصرى فى مواضيع من البيئه المصريه الخالصه مدى اندماج المماليك فى المجتمع المصرى و انهم اتمصروا و عاشوا فى مصر كمصريين و كانو يتقنوا المصرى و العربى زى ما توضحه كتابات ابن تغرى بردى و ابن إياس و غيرهم.

ولد ابن سودون فى عصر الدوله المملوكيه البرجيه فى عهد السلطان الخليفه العباسى القاهرى المستعين بالله العباس و مات فى عهد السلطان الظاهر خشقدم ، و هكذا يكون عاصر إثنا عشر سلطانا من سلاطين مصر.

أبدع ابن سودون فى كتاباته بالمصرى و كانت كتاباته النثريه و أشعاره و خواطره و فلسفاته نابعه من تراث مصر و تعبير صادق عن حياه المصريين. ابن سودون كان كمان مزيكا و ده يوضحه شعره الغنائى اللى جه على نظام الضروب الموسيقيه بالسجيه كالمواويل فى ده العصر و  علشان كده كانت أشعاره يستسيغها المصريين و يحبونها.

ابن سودون كان ليه أسلوب مميز فى الكتابه فكان بيعتمد على المفارقه و يكتب عن مواضيع عاديه جداً لا تحتاج لذكاء كبير لكن بطريقه توحى أنها من عجائب الزمان و أمور لم يسمع عنها  واحد من و لا عرفها قبله، و كان يبتدى الموضوع بطريقه جديه جداً لحد يشد انتباه السامع أو القارئ و يجعله يركز فى الموضوع و بعدها يدخله فى حكايه تضحك و يوهمه أنه فى موضوع مش عادى بطريقه تجعله يدخل فى نوبه من الضحك.

باحثون كثر كتبوا عن ابن سودون و أشعاره منهم الباحث " شوقى ضيف " فى كتابه " الفكاهه فى مصر ".

من مؤلفاته كتاب " نزهه النفوس ومضحك العبوس " و ديوان " فن الخراع ". بيتكون كتاب " نزهه النفوس و مضحك العبوس " من خمس أبواب ، الباب الاولانى قصائد باللغه العربيه الممزوجه بلهجه مصريه ، و الباب التانى حكايات ، و التالت قصائد باللهجه المصريه ، و الرابع زجل و مواويل ، و الخامس حكايات و نوادر. كِلا كتاباته المكتوبه بالعربيه الفصحى أو باللهجه المصريه فيهم فكاهه لكن المصرى يتفوق بالألفاظ الجميله و الكلام الظريف من البيئه المصرية.

 من كتاباته 

من كتاباته بالعربى :

و :

 نثر 

 مصادر 

تصنيف:شعرا مصريين
تصنيف:كتاب مصريين
تصنيف:مماليك
تصنيف:ثقافه مصر